Tatjana Kolpakova

Tatjana Kolpakova (s. 18. lokakuuta 1959 Frunze, Kirgisia) on kirgisialainen, Neuvostoliittoa edustanut pituushyppääjä, joka voitti olympiakultaa Moskovassa 1980.

Kolpakova paransi vuonna 1980 ennen olympialaisia pituushypyn ennätystään 663 cm:stä 683 cm:iin. Moskovan olympialaisten loppukilpailussa hän oli ennen viimeistä hyppyään neljäntenä ennätyksellään 687 cm mutta paransi vielä 706 cm:iin ja voitti kultaa kahden senttimetrin erolla Brigitte Wujakiin. Vuonna 1981 hän voitti universiadien pituushypyn tuloksella 683 cm.

Tatjana Kolpakova avioitui kolmiloikan sisäratojen Euroopan-mestarin Šamil Abbjasovin kanssa.

Lähteet 

 

Neuvostoliittolaiset pituushyppääjät
Neuvostoliittolaiset olympiavoittajat
Vuonna 1959 syntyneet
Elävät henkilöt